KOMMISSIONENS FORORDNING (EF) Nr. 2333/97 af 25. november 1997 om ændring af forordning (EØF) nr. 3846/87 for så vidt angår nomenklaturen over eksportrestitutioner for landbrugsprodukter inden for svinekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 13, stk. 12, og
ud fra følgende betragtninger:
En nomenklatur over eksportrestitutioner blev fastsat ved Kommissionens forordning (EØF) nr. 3846/87 (3), senest ændret ved forordning (EF) nr. 1490/97 (4); det er nødvendigt at ændre denne nomenklatur for at kunne begrænse den eventuelle ydelse af eksportrestitution for visse forarbejdede produkter under KN-kode 16.01 og 16.02 til produkter uden indhold af fjerkrækød; desuden bør nomenklaturen forenkles ved at fjerne de produkter, der ikke længere ydes restitution for;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I sektor 6 i bilaget til forordning (EØF) nr. 3846/87 foretages følgende ændringer:
1) Dataene vedrørende koderne i kapitel 16 i nomenklaturen over eksportrestitutioner for landbrugsprodukter erstattes med dem, der findes i bilaget til nærværende forordning.
2) Koderne i kapitel 19 udgår.
3) Fodnote 5 udgår.
4) Fodnote 8 affattes således:
»8. Ydelse af restitutionen er betinget af, at de i Kommissionens forordning (EF) nr. 2331/97 (EFT L 323 af 26. 11. 1997, s. 19) fastsatte betingelser overholdes. Ved gennemførelsen af udførselstoldformaliteterne angiver eksportøren skriftligt, at de pågældende produkter opfylder disse betingelser.«
Artikel 2
Denne forordning træder i kraft den 1. december 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. november 1997.